23/09/2013 | Administración LocalMunicipal
A Baña
Aprobación definitiva da Ordenanza que regula o servizo de comedor a domicilio do concello da Baña

Aprobación definitiva da Ordenanza que regula o servizo de comedor a domicilio do concello da Baña O Pleno da Corporación, con data 31 de xullo de 2013, aprobou provisionalmente a Ordenanza que regula o servizo de comedor a domicilio no concello da Baña. Dado que non se presentaron reclamacións durante o período de exposición pública, de acordo co artigo 49 da Lei 7/85 RBRL, elévase o acordo a definitivo e publícase o seu texto íntegro para os efectos da súa entrada en vigor: “ORDENANZA REGULADORA DO SERVIZO MUNICIPAL DE COMEDOR A DOMICILIO DO CONCELLO DA BAÑA EXPOSICIÓN DE MOTIVOS A aprobación e a publicación do Decreto 99/2012, do 16 de marzo, polo que se regula os servizos sociais comunitarios e o seu financiamento, fai necesario realizar unha nova adaptación das ordenanzas municipais existentes, co fin de cumprir o establecido na súa disposición derradeira primeira, relativo ao recollido no seu artigo 60 de determinación da capacidade económica das persoas usuarias doutros servizos en que se aplique o copagamento, e ao recollido no seu artigo 62 de participación das persoas usuarias no financiamento doutros servizos sociais comunitarios en que se aplique o copagamento. O artigo 19 da Lei de Galicia 3/2011, do 30 de xuño, de apoio á familia e á convivencia, establece que as entidades locais que exerzan competencias en materia de servizos sociais, como é o caso do Concello da Baña por disposición do artigo 26.1. c) da Lei 7/1985, do 2 de abril, reguladora das bases de réxime local, realizarán, entre outras funcións, a prevención de situacións de discapacidade e de dependencia e o desenvolvemento de recursos de apoio domiciliario e comunitario. A Lei de Galicia 13/2008, do 3 de decembro, de servizos sociais, regula o dereito de todas as persoas aos servizos sociais, e con carácter xeral, estipula que lles corresponde aos concellos a competencia na creación e na xestión dos servizos sociais comunitarios, que segundo o artigo 11.1. f), unha das funcións que se lles atribúe a estes últimos, é xestionar o servizo de axuda no fogar, así como participar na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. Por outra banda, a Orde de Galicia do 2 de xaneiro de 2009, reguladora do servizo de axuda no fogar, no seu artigo 4.º c. parágrafo segundo, e o Decreto 99/2012, do 16 de marzo, mencionado no apartado primeiro desta exposición, no seu artigo 14.1. B), din que, se é o caso, determinadas tarefas domésticas, como lavandería e alimentación a domicilio, poderán ser facilitadas por servizos específicos. En consecuencia, a actual ordenanza do comedor a domicilio, que se inscribe dentro do ámbito de actuación normativa anteriormente sinalada e demais lexislación aplicable, nace da necesidade de revisar en profundidade esta, co fin de renovar e modernizar diversos aspectos recollidos nela e de mellorar, deste xeito, o seu réxime xurídico. CAPÍTULO 1.–DISPOSICIÓNS XERAIS Artigo 1.–Obxecto. É obxecto da presente ordenanza regular o comedor a domicilio, como servizo complementario da prestación básica de axuda no fogar municipal dos servizos sociais comunitarios do Concello da Baña, inserto no sistema integrado de servizos sociais, con carácter complementario e transitorio. Artigo 2.–Competencias. O Concello resérvase como competencia exclusiva do comedor a domicilio as seguintes funcións: a súa planificación, programación e dirección técnica; a súa coordinación, seguimento, supervisión e o seu control e avaliación; así como a selección da persoa usuaria e a aprobación de altas, baixas e modificacións. Artigo 3.–Definición, natureza e obxectivos do servizo. É un servizo público de carácter local que ten por obxecto facilitar e garantir unha alimentación equilibrada e de calidade adaptada ás necesidades das persoas, especialmente naquelas situacións en que teñan limitada a súa autonomía persoal, ou noutras situacións de risco social, para as cales resulte un recurso idóneo para cubrir as súas necesidades básicas relacionadas coa compra ou elaboración de menús, dende unha perspectiva integral e normalizadora, que promova o seu desenvolvemento persoal e a permanencia no seu medio habitual. O servizo de comedor a domicilio poderá prestarse a calquera persoa para a cal, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficit de autonomía, e persoas con discapacidade recoñecida, especialmente cando carezan de apoio social no seu medio inmediato. Este conxunto de atencións serán realizadas por persoal cualificado e sempre coa supervisión técnica dos servizos sociais comunitarios do Concello. O obxectivo principal do servizo de comedor a domicilio é, polo tanto, mellorar o nivel de benestar e de calidade de vida das persoas, e tamén das súas unidades de convivencia, manténdoas no contorno comunitario e retardando ou evitando a institucionalización. Os obxectivos específicos que hai que acadar son os seguintes: a) Proporcionarlles ás persoas usuarias unha alimentación de calidade e nutritiva; atenderanse os casos de xeito individualizado e profesionalizado. b) Evitar o deterioro de calidade de vida das persoas con déficit de autonomía por teren unha dieta inadecuada. c) Previr situacións de risco que se poidan producir no proceso de elaboración de comida. d) Facilitarlles un respiro ás unidades de convivencia e aos coidadores habituais, e impulsar medidas de apoio á conciliación da vida familiar e laboral. e) Facer un seguimento e acompañamento individualizado de cada persoa usuaria por parte dos profesionais que acoden ao servizo. Artigo 4.–Contido do servizo. O servizo de comedor a domicilio consiste en elaborarlles e entregarlles diariamente no domicilio o xantar elaborado ás persoas seleccionadas polos servizos sociais comunitarios do Concello da Baña que cumpran cos requisitos esixidos. Os menús serán completos e equilibrados, cunha boa presentación, variados, e adaptables ás necesidades básicas, das persoas usuarias, así como á gastronomía local e á época do ano; procurarase especialmente usar produtos de orixe galega. Os menús incluirán primeiro prato, segundo prato e sobremesa; e deberán axustarse ao seguinte esquema semanal: 1.–Primeiros pratos:  3 días de hidratos de carbono: arroz, legumes, pasta ou patacas  2 días de verdura 2.–Segundos pratos:  3 días de carne, preferiblemente carnes magras, con guarnición de verdura, pataca ou ensalada  2 días de peixe (un día azul e un día branco) con guarnición de verdura, pataca ou ensalada 3.–Sobremesas:  Froita, lácteos ou derivados Establécense unhas cantidades mínimas por racións, como por exemplo: de carne vermella, 100-125 g; de pescado, 125-150 g; verduras e hortalizas, 150-200 g; etc. Incluiranse as seguintes dietas: 1. Dieta saudable ou normal.2. Dieta de réxime, entre outras: diarreica e adstrinxente.3. Dieta diabética.4. Dieta de fácil mastigación. Realizaranse todas as dietas baixo prescrición médica. Todas as comidas irán acompañadas de pan. Queda prohibido usar alcol. E non se utiliza o sal na súa elaboración. Haberá un calendario mensual de dietas que incluirá a información relativa aos menús, que se entregará a cada persoa usuaria. En canto á calidade dos produtos, todas as materias primas e os produtos servidos estarán suxeitos á normativa legal aplicable neste ámbito. En canto á garantía da calidade hixiénico-sanitaria, cumpriranse os requisitos que solicite a Consellería de Sanidade. O servizo prestarase durante o período en que as persoas usuarias estean de alta neste. Este servizo non substitúe a responsabilidade dos parentes respecto ás persoas usuarias deste. Artigo 5.–Persoas destinatarias. O servizo de comedor a domicilio está aberto a todas as persoas para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá: a) Persoas que teñan limitada a súa capacidade de autonomía persoal para comprar a comida e elaborar os menús, e non conten con rede de apoio, suficientemente acreditado, que puidese suplir tal situación. b) Tamén poderán dar unha resposta preventiva e socializadora, a diversas situacións de especial risco de dificultade social, que sexan analizadas tecnicamente polos profesionais correspondentes dos servizos sociais comunitarios municipais. Artigo 6.–Requisitos xerais da persoa destinataria para acceder ao servizo. Poderán solicitar este servizo todas as persoas que cumpran cos seguintes requisitos para acceder a este, será motivo de denegación o seu incumprimento: 1. Estar empadroada e ter residencia efectiva no concello da Baña.2. Estar dentro dalgún dos supostos de persoas destinatarias descritos no artigo 5 desta ordenanza. En cada un dos supostos será esixible, de forma respectiva: a. Estar incluídas nalgún programa de intervención social dos servizos sociais comunitarios do Concello, que á vez actuarán como profesional de referencia para a persoa usuaria.3. Presentar a documentación completa no Rexistro Xeral do Concello que acredite a situación de necesidade do servizo, así como a súa renovación anual.4. Estar valorado como idóneo o recurso polos servizos sociais comunitarios do concello con ditame-proposta.5. Asinar o correspondente acordo de servizo, no que a persoa usuaria acepta cumprir as obrigas inherentes a este, incluíndo o pagamento das cantidades, que no seu caso, lle puidese corresponder, e o xeito de pagamento. En todos os casos se domiciliará na entidade bancaria da súa elección. Unha vez que transcorran 3 meses dende a notificación da resolución favorable, sen que a persoa usuaria ou persoa en quen delegue se poña en contacto para formalizar o acordo do servizo, arquivarase a súa solicitude por desistencia.6. Non ter dereito a recibir un servizo similar de ningunha outra entidade pública ou privada.7. Ter cubertas as necesidades básicas de aseo persoal e limpeza de vivenda, contando, no seu caso, co apoio e asesoramento dos servizos sociais comunitarios do Concello.8. Non presentar un estado de deterioro físico nin psíquico tal que precise doutro tipo de atención especializada asistida ou de internamento nun centro residencial axeitado. No caso da persoa usuaria que, cumprindo cos requisitos esixidos nos apartados anteriores, teña familiares obrigados por lei a atendelos, segundo o artigo 143 do Código civil, e se negan a facelo, a valoración dos servizos sociais comunitarios será decisiva na súa concesión ou denegación sen entrar a valorar os restantes requisitos. Neste caso aterase ao recollido pola ordenanza municipal para o servizo de axuda no fogar, no seu artigo 4.9. parágrafo segundo. Artigo 7.–Dereito da persoa usuaria. As persoas usuarias do servizo, no marco dos dereitos que con carácter xeral se lles recoñecen na lexislación aplicable sobre servizos sociais, servizos sociais comunitarios e, se é o caso, sobre o procedemento administrativo común, terán dereito: 1. A seren tratadas co respecto debido á súa dignidade, intimidade e autonomía.2. A accederen e a utilizaren os servizos en condicións de igualdade e non discriminación.3. A recibiren unha atención individualizada e adaptada ás súas necesidades, coa calidade e duración prescritas en cada caso.4. A recibiren unha información de xeito áxil, suficiente, veraz e comprensible sobre os recursos e as prestacións do sistema galego de servizos sociais, así como a que sexan asistidas e orientadas nos trámites necesarios de cara a acceder aos demais sistemas de benestar social.5. A teren asignada unha persoa profesional de referencia que actúe de interlocutora principal e que asegure a coherencia da intervención.6. A coñeceren a organización e o regulamento do servizo.7. A coñeceren a situación do seu expediente.8. Ao tratamento confidencial dos seus datos de acordo co disposto na Lei orgánica 15/1999, do 13 de decembro, de protección de datos de carácter persoal.9. A seren informadas, de maneira clara e precisa, sobre a intervención prevista e a elixir libremente, dentro da capacidade de oferta do sistema e logo da valoración técnica, o tipo de medidas e de recursos adecuados para o seu caso, así como a participar na toma de decisións que modifiquen o proceso de intervención acordado.10. A recibiren información precisa e clara sobre as posibles modificacións sobrevidas durante a prestación efectiva do servizo.11. Á calidade dos servizos recibidos e a presentaren queixas e suxestións ás persoas coordinadoras dos servizos sociais comunitarios do concello.12. Ao respecto dos seus dereitos lingüísticos, a garantir, en todo caso, o desenvolvemento da actividade dos servizos sociais comunitarios desde unha práctica dunha oferta positiva do idioma galego. Artigo 8.–Deberes e obrigas da persoa usuaria. As persoas usuarias, no marco dos deberes e das obrigas que con carácter xeral se establecen no artigo 7 da Lei de Galicia 13/2008 de servizos sociais, e no artigo 5 do Decreto 99/2102 dos servizos sociais comunitarios e o seu financiamento, e se é o caso, na lexislación vixente sobre o procedemento administrativo común, terán os seguintes deberes e obrigas: 1. Cumprir as normas, os requisitos e os procedementos para acceder aos diferentes servizos.2. Cumprir coas condicións do servizo, facilitar e colaborar na execución das tarefas do persoal ao seu cargo e poñer á súa disposición, cando se trate dun servizo realizado no domicilio, os medios materiais necesarios.3. Facilitar a información precisa e veraz sobre as circunstancias determinantes para acceder e utilizar os servizos, así como comunicarlle ao persoal de referencia os cambios de circunstancias convivenciais, sociais ou financeiras que puidesen resultar relevantes na asignación, modificación, suspensión ou extinción das prestacións ou servizos.4. Colaborar co persoal encargado do seu caso, acudir ás entrevistas programadas, seguir as orientacións e participar no desenvolvemento das actividades incluídas no servizo, centro ou programa en función das súas capacidades e nos termos acordados en cada caso.5. Manter unha actitude positiva de cooperación coas persoas profesionais dos servizos sociais comunitarios, e da entidade adxudicataria, participar activamente no proceso pautado de mellora, autonomía persoal e inserción social, así como co resto das persoas participantes do servizo.6. Facilitar e cooperar no seguimento, avaliación e inspección do servizo.7. Respectar a dignidade persoal e profesional das persoas que lles presten o servizo, así como respectar os límites das súas obrigas laborais, ademais de aplicalo co resto das persoas participantes, xunto co deber e a obriga de coidar os utensilios empregados.8. Participar no pagamento dos servizos naqueles supostos concretos que se establezan na normativa autonómica e estatal, e nas normas municipais reguladoras correspondentes que os desenvolvan.9. Comunicar con cinco (5) días de antelación, en circunstancias ordinarias e previsibles, calquera ausencia temporal que puidese impedir ou dificultar a execución do servizo. En circunstancias extraordinarias e non previsibles, a dita comunicación aceptarase coa antelación de 24 horas. De non avisar coa dita antelación, o concello terá dereito a cobrar o menú como se servise. O incumprimento inxustificado e non comunicado dalgún destes deberes e obrigas por parte da persoa usuaria, ou persoa en quen delegue, poderá implicar a suspensión cautelar ou extinción da prestación do servizo. Artigo 9.–Causas de extinción e modificación do servizo. A extinción ou a modificación das condicións do servizo, requirirá a resolución do órgano competente, tras instruír o correspondente expediente administrativo, no que quede acreditada a causa que a motivou, e no que se considerará a figura da suspensión cautelar. A extinción do servizo supón a perda de condición de persoa usuaria e o cesamento da prestación deste. Son causas de extinción as seguintes: 1. A renuncia da persoa usuaria.2. O cambio do proxecto de intervención que implique un cambio de asignación de recurso idóneo e a súa incompatibilidade co servizo.3. O traslado definitivo da súa residencia a outro concello.4. O falecemento da persoa usuaria.5. O incumprimento reiterado dos deberes e das obrigas establecidas para as persoas usuarias na prestación do servizo; enténdese a reincidencia da infracción en dúas (2) ocasións durante o ano natural.6. A falta reiterada de pagamento do servizo, enténdese por tal, o impagamento de dúas (2) mensualidades consecutivas no ano natural, salvo causa xustificada e verificada polas persoas técnicas dos servizos sociais comunitarios do Concello.7. A negativa de asinar o acordo-aceptación de servizo.8. A suspensión temporal do servizo que supere o período de tres meses consecutivos.9. A desaparición das causas que motivaron a prestación do servizo.10. Por reorganización do servizo, en función das dispoñibilidades orzamentarias do exercicio, que en todo caso deberá notificárselle á persoa usuaria cunha antelación mínima dun mes. Ademais, con carácter xeral, a alteración das circunstancias consideradas para conceder o servizo, poderá dar lugar a modificar as condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual mediante un ditame-proposta. Artigo 10.–Causas de suspensión temporal do servizo. A suspensión do servizo suporá que a persoa usuaria unicamente terá reservada a praza durante o tempo que dure esta. O período máximo de suspensión será de tres meses consecutivos. Serán causas de suspensión temporal, logo de tramitar o correspondente expediente administrativo e ditame-proposta razoado do persoal técnico coordinador do servizo, que deberá incorporarse ao expediente persoal, as que seguen: a) A ausencia temporal do domicilio ou do concello: neste caso, a persoa usuaria deberá acreditar as causas que a motivan e o período de ausencia. b) A modificación temporal das causas que motivaron a necesidade de servizo: neste caso, a persoa usuaria deberá acreditar as causas que a motivan. CAPÍTULO II.–DA PRESTACIÓN DO SERVIZO Artigo 11.–Modalidade de xestión do servizo. A entidade local prestará o servizo de comedor a domicilio, ben directamente ou ben mediante as diversas modalidades de contratación de xestión de servizos públicos reguladas na normativa vixente sobre contratos do sector público, a través das entidades privadas debidamente autorizadas. O servizo poderá prestarse mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente. En todo caso terase en conta o artigo 2 desta ordenanza, sobre reserva de competencias exclusivas do concello. Artigo 12.–Modalidade de acceso ao servizo, organización e procedemento. O acceso ao servizo, logo da prescrición técnica do profesional de referencia dos servizos sociais comunitarios do Concello, resolverase en réxime de libre concorrencia, en aplicación dun baremo público, de ser o caso, aplicarase o estipulado no artigo 6.2. a. desta ordenanza. De igual maneira á expresada no punto anterior, procederase nas situacións en que a problemática principal estea relacionada con aspectos convivenciais e socioeducativos, nas cales non se aplicará o baremo expresado no apartado anterior deste artigo. Artigo 13.–Criterios de organización e de procedemento. O servizo de comedor a domicilio estará integrado nos servizos sociais comunitarios municipais da entidade local titular, e será coordinado polo/la traballador/ra social destes. No acceso ao servizo, será de aplicación o seguinte: 1. O procedemento iniciarase por instancia da parte, de conformidade cos principios xerais recollidos na Lei 30/1992, do 26 de novembro, de réxime xurídico das administracións e do procedemento administrativo común, e cos baremos que se elaboren, en desenvolvemento do estipulado nesta ordenanza.2. Cando existan circunstancias debidamente acreditadas no expediente, que así o xustifiquen, o procedemento para acceder ao servizo poderá iniciarse de oficio.3. As solicitudes das persoas particulares para acceder ao servizo deberán ser valoradas en todo caso por unha persoa diplomada en traballo social dos servizos sociais comunitarios da entidade local titular, que, tras realizar a correspondente valoración, determinará, mediante ditame-proposta preceptivo e vinculante, a idoneidade do servizo, así como o número de menús e o número de días que hai que entregar. No prazo de tres (3) meses resolveranse as solicitudes presentadas no Rexistro Xeral do Concello; En caso favorable, a resolución terá a consideración de alta no servizo; en caso de non existir dispoñibilidade de prestar o servizo, a solicitude pasará a integrarse á lista de agarda creada para este fin. No caso de non ser notificada a resolución dentro do dito período, a petición considerárase desestimada.4. O órgano competente para ditar a resolución será a Xunta de Goberno Local, que pode delegar esta competencia de conformidade co disposto no artigo 21.3.º da Lei 7/1985, reguladora das bases de réxime local.5. A resolución incluirá, no caso de ser favorable, a indicación expresa do número de menús que se prestarán, dos días de prestación do servizo que se realizarán, e da porcentaxe de participación no financiamento do custo total do servizo da persoa usuaria, e da duración de ser o caso; no caso de ser desfavorable, a resolución deberá motivar as razón da denegación. Tras notificar a resolución de concesión do servizo, previo a iniciar o servizo, deberán acordarse as condicións básicas da prestación entre os servizos sociais comunitarios e a persoa usuaria, que se reflectirán no acordo do servizo regulado no artigo 6.5 desta ordenanza, segundo o modelo establecido no anexo lV, de forma preferente. No caso de extrema e urxente necesidade debidamente acreditada, poderase iniciar de oficio a prestación do servizo de maneira inmediata, mediante resolución motivada da Alcaldía ou da persoa da corporación local responsable en materia de servizos sociais e por proposta dos servizos sociais comunitarios municipais e sen prexuízo da posterior instrución do correspondente expediente. Na prestación do servizo, ademais do persoal profesional, poderá colaborar persoal voluntario baixo a supervisión técnica dos servizos sociais comunitarios da entidade local titular. Para este efectos estarase ao establecido na lexislación en vigor sobre voluntariado. Artigo 14.–Intensidade na prestación do servizo. A intensidade do servizo determinarase, preferentemente, en número de menús mensuais, distribuídos en función das necesidades da persoa usuaria e do ditame-proposta expresado no artigo 6.4. desta ordenanza. Artigo 15.–Determinación da capacidade económica da persoa usuaria do servizo. Segundo o artigo 60 do Decreto 99/2012, do 16 de marzo, o concello regula o cómputo da capacidade económica de acordo cos seguintes criterios: 1. Computaranse as rendas de todas as persoas residentes na mesma unidade de convivencia. Para estes efectos considérase renda a suma de calquera das modalidades de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas.2. Computaranse así mesmo os patrimonios netos de todas as persoas residentes na unidade de convivencia. Para estes efectos enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración recollidas na Lei 19/1991, do 6 de xuño, do imposto sobre o patrimonio, con dedución das cargas e dos gravames de natureza real que diminúan o seu valor, así como das débedas e obrigas persoais das cales deba responder. Igualmente, para o cómputo do patrimonio neto deberán terse en conta as exencións que recolle a Lei 19/1991, do 6 de xuño, do imposto sobre o patrimonio, ao respecto da vivenda habitual e doutros bens e dereitos.3. A capacidade económica calcularase sumando todas as rendas computables, modificadas á alza pola suma dun cinco 5% do patrimonio neto en cómputo anual, e dividindo o resultado da dita suma entre o total de persoas que convivan no fogar. Artigo 16.–Participación da persoa usuaria no financiamento do servizo. De conformidade co artigo 62.3. do Decreto 99/2012, do 16 de marzo, o Concello establece sistemas de participación da persoa usuaria de conformidade co seguinte: 1. O servizo prestarase de forma gratuíta naqueles casos en que a capacidade económica, calculada segundo o disposto no artigo 15 desta ordenanza, resulte igual ou inferior ao oitenta (80) % do IPREM.2. Para o resto dos supostos, o concello establece unha regulación progresiva de participación económica no custo do servizo que considera a estrutura de rendas no Concello e o cálculo da capacidade económica per cápita de acordo co establecido no artigo 15 desta ordenanza, segundo o seguinte esquema: En calquera caso establécese un límite máximo de participación económica da persoa usuaria do 40% da súa capacidade económica. Se prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo sexa unha situación de desestruturación familiar, dificultade social, ou pobreza infantil, circunstancia que deberá estar debidamente acreditada no correspondente ditame-proposta. Artigo 17.–Afectación dos ingresos municipais polo copagamento deste servizo. Os ingresos que recaden as corporacións locais de Galicia en concepto de achega das persoas usuarias para participar no caso dos servizos sociais comunitarios estarán afectados ao financiamento dos servizos que reciban, de conformidade co artigo 56.7 da Lei de Galicia 13/2008, de servizos sociais, e co artigo 63 do Decreto 99/2012, de servizos sociais comunitarios e o seu financiamento. Artigo 18.–Desenvolvemento da prestación do servizo. O prazo de alta no servizo será como máximo dunha semana, sete (7) días naturais, dende que se aproba a súa solicitude na Xunta de Goberno Local. Para as persoas ás que se lles concede o servizo pola vía de urxencia, o prazo de alta será como máximo de dous (2) días. De non producirse a dita incorporación ao servizo por causa imputada á persoa interesada e non xustificada, e tras superar o período de tres meses sen asinar o acordo-aceptación do servizo, entenderase que renuncia a este por desistencia e arquivarase o expediente segundo o artigo 6.5. parágrafo segundo desta ordenanza. Entregaráselle á persoa usuaria unha copia do contrato asinado. Informarase as persoas usuarias da existencia dun libro de reclamacións, que estará á súa disposición, para calquera queixa ou reclamación. No caso de queixa ou reclamación, facilitaráselle unha copia da queixa á persoa usuaria e remitiráselle o orixinal ao servizo de inspección no prazo de tres (3) días, xunto cun informe do caso. Artigo 19.–Lista de agarda do servizo. Con carácter xeral, no caso de que o servizo non conte con capacidade suficiente para atender todas as situacións de necesidade susceptibles deste, elaborarase unha lista de agarda á que se accederá pola orde de puntuación acadada no baremo público aplicado, de ser caso, segundo o expresado no artigo 6.2. a. desta ordenanza. No caso de igualar a puntuación obtida, terán prioridade a aplicación dos criterios de prelación utilizados no Sistema de promoción da autonomía e atención á dependencia. A puntuación final acadada asignará o número de orde que lle corresponda na dita lista. Se unha persoa solicitante superase o ano na lista de agarda, antes de dala de alta como persoa usuaria do servizo, será preceptivo e vinculante unha nova avaliación da situación. Artigo 20.–Trámite de urxencia. Enténdese por situación de extrema e de urxente necesidade, aquela que, presentada de súpeto e non prevista, supón un grave perigo para a vida da persoa usuaria por desatención, como son altas hospitalarias sen rede de apoio, e ingresos hospitalarios da persoa coidadora habitual. En todos os casos, terase en conta o seu grao de autonomía. Esta intervención de urxencia social non poderá manterse máis dun (1) mes sen que medie resolución favorable expresa. De non achegar a documentación no seu tempo, por causa imputable á persoa usuaria e non motivada, arquivarase por desistencia. Artigo 21.–Prazo de solicitude do servizo. O prazo de presentación de solicitudes permanecerá aberto todo o ano. Artigo 22.–Documentación que hai que achegar para acceder ao servizo. A solicitude formularase por escrito en modelo establecido no anexo I desta ordenanza, que se facilitará nas dependencias dos servizos sociais comunitarios da entidade local titular e no Rexistro Xeral do Concello, onde deberá ser presentada, ou a través de calquera dos medios sinalados no artigo 38.4 da Lei 30/1992, do 26 de novembro. Segundo o regulado no artigo 62 do Decreto 99/2012, do 16 de marzo, sobre do cálculo da capacidade económica da persoa usuaria, deberá achegar xunto coa solicitude a seguinte documentación: 1. A solicitude debidamente cuberta, segundo o anexo I 2. Os DNI de todas as persoas residentes na unidade de convivencia, no seu defecto, o documento oficial acreditativo análogo en vigor.3. O informe de saúde, segundo o modelo establecido no anexo ll desta ordenanza, de forma preferente.4. O certificado de valoración de situación de discapacidade e/ou certificado de valoración da situación de dependencia, de ser o caso.5. A tarxeta sanitaria da persoa usuaria.6. O certificado positivo ou negativo de calquera modalidade de ingreso a que se refire o artigo 6.2. da Lei 35/2006, do 28 de novembro, do imposto sobre a renda das persoas físicas, calquera que sexa a súa orixe, de todas as persoas residentes na unidade de convivencia.7. O certificado positivo ou negativo de imputacións de rendas do derradeiro exercicio dispoñible de todas as persoas residentes na unidade de convivencia. Este documento poderá substituírse por unha autorización asinada polas persoas computables e expedida a favor do Concello da Baña, para que esta administración recade a dita información no seu nome.8. O certificado positivo ou negativo do imposto de patrimonio de todas as persoas residentes na unidade de convivencia. Este documento poderá substituírse por unha autorización asinada polas persoas computables e expedida a favor do Concello da Baña, para que esta administración consiga a dita información no seu nome.9. Se algunha das persoas residentes na unidade de convivencia non desenvolve actividade laboral, acreditarao presentando un certificado do servizo público de emprego competente ou, no seu defecto, un certificado de afiliación emitido pola Tesourería Xeral da Seguridade Social.10. Calquera outro documento de todas as persoas computables que se considere necesario para establecer o baremo da solicitude e que teña relación cos aspectos valorados nesta. A Administración municipal poderá dispoñer que se efectúen as comprobacións oportunas sobre a veracidade dos datos achegados pola persoa interesada. Igualmente poderá reclamar as aclaracións por escrito precisas, co fin de garantir que se cubra correctamente o expediente. As solicitudes incompletas contarán cun prazo de dez (10) días para emendar deficiencias; de non realizarse, serán arquivadas sen mais tramite tal e como establece a lexislación vixente que regula o procedemento administrativo. Artigo 23.–Normativa subsidiaria. En todo caso, no non disposto nesta ordenanza aterase ao establecido na lexislación vixente aplicable. Artigo 24.–Formas de prestar o servizo. O servizo de comedor a domicilio ten carácter mensual, non se prestarán servizos esporádicos salvo causa xustificada e excepcional valorada polas persoas técnicas dos servizos sociais comunitarios do Concello. Os xantares entregaranse todos os días da semana excepto domingos e días festivos ou declarados non laborables polo Concello da Baña; garantiráselles en todo momento a hixiene e a conservación dos alimentos ás persoas usuarias, que recibirán no seu domicilio as friameiras correspondentes por cada prato do menú xunto coa bandexa térmica, e que deberán entregarlle, en perfectas condicións de hixiene e mantemento, o día hábil seguinte da súa recepción, ao persoal de reparto. No caso de non realizarse a dita entrega nas condicións especificadas, por causa imputable á persoa usuaria, esta aboará o importe do custo do deterioro. A distribución realizarase en recipientes adaptados. O horario de entrega do xantar será preferentemente de 12.00 a 14.30 horas; comunicaráselle a cada persoa usuaria a hora aproximadamente dentro da franxa horaria indicada. O persoal de reparto instruirá a persoa usuaria ou persoa responsable sobre o procedemento correcto para conservar e manipular os alimentos. O concello da Baña efectuará, co obxecto de garantir a correcta prestación do servizo, os pertinentes controis, vixilancia e inspeccións segundo o recollido no artigo 2 desta ordenanza. De ser o caso, a entidade adxudicataria fará un seguimento de todas as incidencias do servizo, tanto as relativas ao funcionamento, como aquelas que poidan influír directamente na correcta conservación e utilización dos alimentos, que, logo da súa inicial resolución, se lle comunicarán coa maior brevidade posible ao Concello da Baña. A elaboración de comidas e o transporte para a súa distribución aos domicilios reunirán os requisitos administrativos e sanitarios que esixe a normativa vixente. DISPOSICIÓN DERROGATORIA. Esta ordenanza derroga expresamente o regulamento do comedor sobre rodas do Concello da Baña, aprobado no Pleno da corporación local do 29 de marzo de 2006 (BOP da Coruña núm.143, do 23 de xuño de 2006). DISPOSICIÓN DERRADEIRA. Esta ordenanza entrará en vigor unha vez que transcorran 15 días tras a súa publicación definitiva no Boletín Oficial da Provincia da Coruña, tal como se establece nos artigos 65.2 e 70.2 da Lei 7/1985, do 2 de abril, reguladora das bases de réxime local (BOE núm.80, do 3 de abril de 1985). ANEXO I SOLICITUDE DO SERVIZO MUNICIPAL DE COMEDOR A DOMICILIO 1. DATOS DO/A SOLICITANTE.2. DATOS DO/A REPRESENTANTE LEGAL.3. MEMBROS DA UNIDADE DE CONVIVENCIA.4. DECLARACIÓN. Declaro, baixo a miña responsabilidade, que son certos os datos consignados na presente solicitude e quedo informado/a da obrigación de comunicarlle ao Departamento de Servizos Sociais deste concello calquera variación que puidese producirse no sucesivo e son consciente de que a ocultación ou a falsidade destes datos pode ser motivo suficiente para cancelar o servizo. A Baña, _____ de __________ de _____ Sinatura DOCUMENTACIÓN QUE DEBE ACHEGAR  O impreso normalizado de solicitude, debidamente asinado polo/a solicitante do servizo ou representantes legais.  O documento identificativo do/a solicitante e da unidade familiar de convivencia.  O libro de familia ou documento que acredite a filiación, de ser o caso.  O certificado de convivencia con data de alta.  A tarxeta da Seguridade Social.  Os informes médicos actualizados no caso de que a persoa solicitante e os familiares que formen a unidade familiar necesiten xustificar as súas limitacións físicas, psíquicas e/ou sensoriais.  O certificado de discapacidade, de ser o caso.  A resolución do Programa Individualizado de Atención, de ser o caso.  Os xustificantes de ingresos da persoa solicitante, do cónxuxe ou parella de feito e de todas aquelas persoas que convivan no núcleo de convivencia e dependan economicamente da persoa solicitante, expedidos polo organismo, empresa ou entidade polo que os perciba. Naqueles casos nos que careza de documentación acreditativa, asinarase unha declaración xurada de ingresos.  A declaración da renda da persoa solicitante, do cónxuxe ou parella de feito e de todas aquelas persoas que convivan no núcleo de convivencia e dependan economicamente da persoa solicitante. No seu defecto, o certificado de imputacións de rendas do último exercicio. En todo caso, as persoas obrigadas a presentar esta documentación poderán asinar unha autorización para acceder a estes datos dende o Departamento de Servizos Sociais.  O certificado de patrimonio, ou ben a autorización para obtelo dende o Departamento de Servizos Sociais no caso de que a persoa solicitante non poida achegalo.  O certificado do número de conta bancaria e o documento de autorización por parte da persoa beneficiaria para os efectos do aboar a taxa correspondente, de ser o caso.  O xustificante de gastos da vivenda (alugamento, hipoteca).  A outra documentación que o Departamento de Servizos Sociais considere pertinente para os efectos de valorar as condicións da persoa solicitante e de todos aqueles aspectos que deben considerarse no baremo. ANEXO II INFORME DE SAÚDE Emitido por: Afeccións máis importantes: Tipo de dieta recomendada (sinalar soamente unha opción) Problemas de mastigación: Non  Si  Intolerancias alimenticias: Non  Si  Especificar __________________ Actividades instrumentais da vida diaria. Sinalar cun x en cada área o ítem máis aplicable. A Baña, _____ de ____________ de 201_ Asdo.: ____________________________ ANEXO III INFORME SOCIAL 1. DATOS PERSOAIS DA PERSOA USUARIA.2. PERSOA QUE SOLICITA O SERVIZO. Persoa usuaria  Familiar  Outro profesional  Outra persoa  ________________________________ (especificar) 3. CARACTERÍSTICAS DO GRUPO DE CONVIVENCIA. Familiares ou persoas achegadas que non conviven coa persoa usuaria: 4. SITUACIÓN SOCIOFAMILIAR.4.1 Dinámica relacional e funcionamento da rede informal: Relacións normalizadas  Relacións conflitivas  Ausencia de relacións  Relacións escasas  Colaboración en familia  Implicación da familia  Reparto de responsabilidades da familia e/ou persoas achegadas  Necesidades cubertas (especificar)___________________________________ Os familiares e/ou persoas achegadas: Van con frecuencia ao domicilio  Realizan visitas ocasionais  Comunicación telefónica frecuente  Comunicación telefónica esporádica  Sae habitualmente do domicilio: Si  Non  Observacións profesionais: 4.3. Discapacidade e /ou dependencia Recoñecemento do grao de discapacidade: Si  Non  Grao:________ Recoñecemento do grao de dependencia: Si  Non  Grao:________ 5. RECURSOS E SERVIZOS FORMAIS.5.1. Recursos e servizos formais que percibe/goza a persoa solicitante: ______________________________________________________________________________________________________________________________________________________________________________________________________________________________________ 5.2. Especificar que tipo de atencións e para que necesidades e tarefas: ____________________________________________________________________________________________________________________________________________________________________________________________________________________________________________________________________________________________________________________ 6. SITUACIÓN DO CONTORNO SOCIAL.6.1 Vivenda  Tipo de vivenda: Sen vivenda  Infravivenda  Vivenda unifamiliar  Piso/apartamento  Outros  _____  Réxime: Propia ou dalgún membro da unidade de convivencia  Cedida en precario  Alugada  En caso de alugamento, contía mensual________________  Condición de habitabilidade: Adecuadas  Amoreamento  Insalubridade/inhabitabilidade  Deficientes, carece dalgún servizo básico ou existencia de dispositivo/s de risco  cal/cales: _______________________________________________________________________________________________________________________________________________________________________________________________________________________________________  Instalacións e equipamentos: Electricidade  Auga corrente  Auga quente  Gas  Frigorífico  Lavadora  Calefacción  Teléfono  Ascensor  Cuarto de baño  Só WC  Mobiliario básico   Accesibilidade da vivenda: Sen barreiras arquitectónicas  Con barreiras no acceso á vivenda  Con adaptacións funcionais  Con barreiras no interior da vivenda  7. SITUACIÓN ECONÓMICA.7.1. Gastos fixos da persoa usuaria (alugamento, hipotecas, outros servizos de coidados para a persoa solicitante) 8. VALORACIÓN PROFESIONAL. ___________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________ A Baña,. de. de. Asdo.: O/a traballador/a social ANEXO IV Acordo de servizo Reunidos en _______________________________ o día ______________________, dunha parte don/dona _________________________________________, con DNI _______________ E doutra _________________________________________, en calidade de traballadora social do Concello da Baña, con número de colexiada ______________ ACORDAN: 1. Que o Concello da Baña lle prestará o servizo de comedor a domicilio á persoa arriba citada.2. Que a prestación do servizo se realizará por un prazo de ___________________________, con posibilidade de prórroga segundo a valoración técnica do Departamento de Servizos Sociais comunitarios do Concello.3. Que o número de menús mensuais que hai que realizar no domicilio é de ______, distribuídos nos seguintes días da semana: ___día/semana; por un total de ____ menús semanais.4. Que, segundo a documentación que consta no expediente, a capacidade económica da persoa usuaria, é de _____________ € mensuais, e atendendo ao Decreto 99/2012 que regula os servizos sociais comunitarios e o seu financiamento, á Ordenanza fiscal municipal que regula o copagamento do comedor a domicilio, e á aplicación do baremo que lle corresponde, esta comprométese a achegar ________ euros por menú prestado.5. Que a persoa usuaria acepta domiciliar o abono da tarifa do comedor a domicilio, establecido no punto 4.º, na entidade bancaria da súa elección, no número de conta autorizada para tal efecto.6. Que as modificacións que puidese haber nas condicións inicialmente estipuladas neste acordo deberán ser recollidas nun documento novo asinado pola persoa usuaria e pola persoa coordinadora do servizo; estas serán anexadas ao acordo orixinal.7. Que o servizo se prestará atendendo ás condicións reguladas no Decreto 99/2012 que regula os servizos sociais comunitarios e o seu financiamento e na ordenanza municipal sobre o comedor a domicilio, onde están recollidos os dereitos e as obrigas da persoa usuaria, as baixas temporais e as causas de extinción.8. Que a alta no servizo se levará a cabo no prazo máximo de sete días dende que se asine este acordo.9. Que no presente acto, a persoa técnica coordinadora entrégalle á persoa usuaria as normas de funcionamento do servizo, infórmaa de xeito comprensible dos dereitos e das obrigas e, dado que ambas as partes lle dan a súa conformidade ao presente acordo de prestación, asínano.10. Que existe un libro de reclamacións a disposición das persoas usuarias A Baña, ____ de ____________ de _________ A persoa usuaria A traballadora social ANEXO V ORDE DE COBRO DO SERVIZO DE AXUDA NO FOGAR MUNICIPAL I. DATOS PERSOAIS. II. DATOS DA ENTIDADE FINANCEIRA. __________________________ de _________ de ________. Sinatura da persoa solicitante DILIXENCIA do/a axente pagador/a. Acéptase a designación de conta bancaria formulada pola persoa perceptora á que se refire o presente documento, nos termos que nela aparecen. __________________________ de _________ de _________. Sinatura e selo da entidade financeira ” A Baña, 13 de setembro de 2013. O alcalde José Andrés García Cardeso